รัฐบาลไทย-ข่าวทำเนียบรัฐบาล-ปมท. วอนพี่น้องประชาชนช่วยสอดส่องดูแล บุตรหลานไม่ให้ยุ่งเกี่ยวกับยาเสพติด เพื่อป้องกันผู้เสพรายใหม่ ย้ำทุกพื้นที่ดำเนินการปราบปรามอย่างต่อเนื่องเพื่อลด Supply และ Demand ไปพร้อมกัน
วันศุกร์ที่ 23 ธันวาคม 2565
23/12/2565
ปมท. วอนพี่น้องประชาชนช่วยสอดส่องดูแล บุตรหลานไม่ให้ยุ่งเกี่ยวกับยาเสพติด เพื่อป้องกันผู้เสพรายใหม่ ย้ําทุกพื้นที่ดําเนินการปราบปรามอย่างต่อเนื่องเพื่อลด Supply และ Demand ไปพร้อมกัน
ปลัด มท. วอนพี่น้องประชาชนช่วยสอดส่องดูแล บุตรหลานไม่ให้ยุ่งเกี่ยวกับยาเสพติด เพื่อป้องกันผู้เสพรายใหม่ ย้ําทุกพื้นที่ดําเนินการปราบปรามอย่างต่อเนื่องเพื่อลด Supply และ Demand ไปพร้อมกัน
วันนี้ (23 ธันวาคม 2565) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า นับตั้งเเต่สถานการณ์โควิด - 19 เริ่มคลี่คลายลง ทําให้กิจกรรมต่าง ๆ กลับมาเริ่มคึกคักมากขึ้น เกิดการรวมตัวของผู้คน ซึ่งอาจเป็นช่องทางในการแพร่ระบาดของยาเสพติดในหลายพื้นที่ได้ กระทรวงมหาดไทยจึงต้องทําการ Re X-Ray ทุกพื้นที่เเละประกาศทําสงครามกับยาเสพติด เพื่อเป็นการป้องกันเหตุน่าสลดใจ หรือภัยต่าง ๆ ทางสังคมทุกรูปแบบที่อาจเกิดขึ้นซึ่งมีสาเหตุมาจากยาเสพติด อย่างไรก็ตามสิ่งสําคัญในการทําสงครามกับยาเสพติด คือ การบูรณาการข้อมูล ทรัพยากร และสรรพกําลังจากทุกภาคส่วน รวมถึงพี่น้องประชาชน ซึ่งจะต้องช่วยกันสอดส่องดูแล บุตรหลาน หรือเด็ก เยาวชนในพื้นที่ไม่ให้ไปยุ่งเกี่ยวกับยาเสพติด เช่น ส่งเสริมให้จัดกิจกรรมแข่งกีฬา หรือการนันทนาการต่าง ๆ ยกตัวอย่างที่ กรณีจังหวัดกาฬสินธุ์จัดกิจกรรมการแข่งขันกีฬา ต้านภัยยาเสพติดสัมพันธ์ชุมชนช่วงหน้าหนาว ประจําปีการศึกษา 2565 โดยโรงเรียนชุมชนนาจารย์วิทยา ร่วมกับเทศบาลตําบลนาจารย์ ผู้นําชุมชน กํานัน ผู้ใหญ่บ้าน คณะกรรมการการศึกษาขั้นพื้นฐาน คณะกรรมการมูลนิธิหลวงพ่อภาวนาพุทโธ บริษัท ห้างร้าน และประชาชนในพื้นที่ร่วมกันจัดขึ้นว่า กิจกรรมดังกล่าวถือเป็นตัวอย่างที่น่าสนใจในการร่วมมือร่วมใจกันของทุกภาคส่วนในการดําเนินงานแบบบูรณาการเชิงรุก ผ่านองคาพยพและกลไกต่าง ๆ ในระดับพื้นที่ เพื่อป้องกันปัญหายาเสพติดภายในจังหวัด อีกทั้งยังเสริมสร้างความรัก ความผูกพัน และเป็นการต่อต้านยาเสพติดในสถานศึกษาได้ในทางหนึ่ง ซึ่งเป็นเรื่องที่น่าชื่นชมยินดี แสดงถึงพลังของภาคีเครือข่ายในพื้นที่ ทั้งภาคราชการ เอกชน องค์กรปกครองส่วนท้องถิ่น โรงเรียน และภาคศาสนาในการร่วมมือกันจัดกิจกรรมในลักษณะนี้ขึ้นมา เพราะนอกจากจะช่วยส่งเสริมการออกกําลังกาย เพื่อให้เด็กนักเรียน และประชาชนมีสุขภาพร่างกายแข็งแรงป้องกันโรคภัยไข้เจ็บ โดยเฉพาะในช่วงหน้าหนาว รวมทั้งการใช้เวลาว่างให้เกิดประโยชน์แล้ว ยังป้องกันการเข้าไปเกี่ยวข้องกับยาเสพติดได้ด้วย
พร้อมกันนี้ ปลัดกระทรวงมหาดไทย ได้กล่าวเพิ่มเติมถึงมิติด้านการจับกุมและปราบปรามผู้กระทําความผิดที่เกี่ยวข้องกับยาเสพติด โดยเน้นย้ําว่ากระทรวงมหาดไทยยังคงเดินหน้าอย่างมุ่งมั่นในการทําสงครามกับยาเสพติดทุกชนิดด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น ด้วยการใช้ทุกกลไกภาคีเครือข่ายในพื้นที่ และลงพื้นที่ลุยกวาดล้างผู้กระทําความผิดอย่างแข็งขัน จริงจัง และต่อเนื่อง ซึ่งมีตัวอย่างผลการปฏิบัติที่น่าสนใจ ยกตัวอย่างเช่น
1. จังหวัดอุบลราชธานี เจ้าหน้าที่ทหารเรือจากหน่วยเรือรักษาความสงบเรียบร้อยตามลําแม่น้ําโขงเขตอุบลราชธานี นําโดย พล.ร.ต.สมาน ขันธพงษ์ ผบ.นรข., น.อ.วรรณะ เกื้อทิพย์ ผบ.นรข.เขตอุบลราชธานี, น.อ.สัญญา ณ จอม หัวหน้าฝ่ายยุทธการและการข่าวและ หน.สน.เรือเขมราฐ, น.ท.พิเชษฐ์ เมืองโคตร หัวหน้า สน.เรือโขงเจียม สนธิกําลังกับ พ.ต.อ.ชัยกฤต โชติวรรณ ผกก.สภ.เขมราฐ พ.ต.ท.ศรีวิรัตน์ โพยนอก รรท.ผบ.ร้อย ตชด.227 พ.ท.วิศิษฏ์ สุสขหงษ์ ฝสธ.ประจํา ทก.กกล.สุรนารี นํากําลังทั้งในและนอกเครื่องแบบ ร่วมกันตรวจยึดยาบ้าจํานวน 10,200 เม็ด ที่ริมฝั่งแม่น้ําโขง ทางทิศเหนือ ณ บ้านอูบมุง อําเภอเขมราฐ จังหวัดอุบลราชธานี
2. จังหวัดบึงกาฬ พล.ต.ต.พฤทธิพงศ์ นุชนารถ ผู้บังคับการตํารวจน้ํา, พ.ต.อ.ศราวุฒิ ลิจฉวีราช รองผบก.รน., พ.ต.อ.อารัก มะสาธานัง รอง ผบก.ภ.จว.บึงกาฬ, กอ.รมน.จังหวัดบึงกาฬ และนายชัยณรงค์ สุระดะนัย ป้องกันจังหวัดบึงกาฬ ร่วมแถลงจับกุม นายไพรินทร์ฯ อายุ 52 ปี ชาว จ.นครราชสีมา พร้อมของกลาง ยาเสพติดให้โทษประเภท 1 (ยาบ้า) บรรจุในกระสอบ พันด้วยเทปกาวใส จํานวน 5 กระสอบ ประมาณ 1,984,000 เม็ด รถยนต์กระบะ และโทรศัพท์มือถือ โดยกล่าวหาว่า มี ซึ่งจากการสอบสวนทราบว่า ผู้ว่าจ้างเป็นชาว สปป.ลาว ว่าจ้างผ่านคนไทยอีกทอดหนึ่ง เป็นจํานวนเงิน 50,000 บาท ให้ขนยาบ้าไปส่งทางภาคอีสานตอนในและในเขตรอบนอก กทม. ซึ่งเคยทํามาแล้ว 1 ครั้ง โดยจะขับรถไปจอดไว้ในชานเมือง กทม.จะมีคนมาขับไปอีกทอดหนึ่ง เจ้าหน้าที่แจ้งข้อหามียาเสพติดให้โทษประเภท 1 ชนิดร้ายแรง (ยาบ้าหรือเมทแอมเฟตามีน) เพื่อการค้าซึ่งทําให้เกิดผลกระทบกับความมั่นคงของรัฐหรือความปลอดภัยของประชาชนทั่วไป โดยไม่ได้รับอนุญาต ขณะนี้ได้ควบคุมตัวผู้ต้องหาพร้อมของกลางส่งพนักงานสอบสวน สภ.เหล่าหลวง อ.บึงโขงหลง จ.บึงกาฬ ดําเนินคดีตามกฎหมายแล้ว
3. จังหวัดอุตรดิตถ์ นายสมหวัง พ่วงบางโพ ผู้ว่าราชการจังหวัดอุตรดิตถ์ ได้สั่งการให้นายสามารถ อินทปัญญา นายอําเภอบ้านโคก พร้อมด้วยปลัดอําเภอฝ่ายความมั่นคง สมาชิก อส. อําเภอบ้านโคก กํานันตําบลม่วงเจ็ดต้น ผู้ใหญ่บ้านในตําบลม่วงเจ็ดต้น ชุดรักษาความปลอดภัยหมู่บ้านบูรณาการร่วมกับสถานีตํารวจภูธรบ้านโคก กองร้อยตํารวจตระเวนชายแดนที่ 317 สํานักงานสาธารณสุขอําเภอบ้านโคก และองค์การบริหารส่วนตําบลม่วงเจ็ดต้น ร่วมตั้งจุดตรวจ/จุดสกัด และตรวจปัสสาวะกลุ่มเป้าหมายจาก Re X-Ray เพื่อป้องกันยาเสพติดในเส้นทางถนนบ้านห้วยยศ หมู่ที่ 4 และในหมู่บ้าน บ้านห้วยยศ หมู่ที่ 4 ตําบลม่วงเจ็ดต้น ตามนโยบายจังหวัดอุตรดิตถ์ “เมืองสงบ มั่นคง ปลอดภัย” เพื่อป้องกันและแก้ไขปัญหายาเสพติดในพื้นที่หมู่บ้านเป้าหมาย โดยการตรวจปัสสาวะ จํานวน 12 ราย ตรวจพบสารเสพติด จํานวน 3 ราย จึงนําเข้าศูนย์คัดกรองตําบลม่วงเจ็ดต้นและเข้าสู่กระบวนการบําบัดต่อไป
4. จังหวัดแพร่ นายสมศักดิ์ สุขประเสริฐ นายอําเภอเมืองแพร่ มอบหมายให้ ฝ่ายความมั่นคง พร้อมด้วย สมาชิกร้อย อส. บูรณาการร่วมกับ สภ.เมืองแพร่ เจ้าหน้าที่สาธารณสุขอําเภอเมืองแพร่ เจ้าหน้าที่ รพ.สต.ทุ่งโฮ้ง เทศบาลตําบลทุ่งโฮ้ง และฝ่ายปกครองตําบลทุ่งโฮ้ง ดําเนินการคัดกรองค้นหาผู้ใช้ ผู้เสพ ผู้ป่วยจิตเวช และ Re X-Ray เป้าหมาย ตามโครงการค้นหาผู้ใช้ ผู้เสพ ผู้ติดยาเสพติด ผู้มีอาการทางจิต และผู้ป่วยจิตเวชฯ ประจําปีงบประมาณ 2566 ของตําบลทุ่งโฮ้ง จํานวน 7 หมู่บ้าน ณ วัดทุ่งโฮ้งเหนือ หมู่ที่ 5 ตําบลทุ่งโฮ้ง อําเภอเมืองแพร่ จังหวัดแพร่ ซึ่งสรุปผลการดําเนินการค้นหาผู้เสพในพื้นที่ตําบลทุ่งโฮ้ง จํานวนทั้งสิ้น 23 ราย พบผลเป็นบวก 6 ราย กรณีพบสารเสพติดในร่างกายได้ดําเนินการคัดกรองและสมัครใจเข้ารับการบําบัด จึงนําเข้าสู่กระบวนการบําบัดฟื้นฟูผู้ป่วยยาเสพติดต่อไป
5. จังหวัดลพบุรี นายสุรเดช สร้อยอุทา นายอําเภอสระโบสถ์ พ.ต.อ.ทศพล ทองใบ ผกก.สภ.สระโบสถ์ สั่งการให้เจ้าหน้าที่ฝ่ายปกครอง นําโดยนายจตุพัทธ์ ชูปลื้ม ปลัดอําเภอหัวหน้าฝ่ายความมั่นคง สมาชิก อส.อ.สระโบสถ์ที่ 6 บูรณาการร่วมกับเจ้าหน้าที่ตํารวจ สภ.สระโบสถ์ปิดล้อมตรวจค้น เป้าหมายผู้จําหน่ายยาเสพคิดรายย่อยตําบลห้วยใหญ่ อําเภอสระโบสถ์ จับกุมผู้ต้องหา 1 ราย คือ นายระทม (สงวนนามสกุล) อายุ 71 ปี อยู่ที่ ม.3 ต.ห้วยใหญ่ อ.สระโบสถ์ พร้อมด้วยของกลาง ยาบ้าจํานวน 129 เม็ด จึงนําผู้ต้องหาพร้อมของกลางส่งพนักงานสอบสวน สภ.สระโบสถ์ ดําเนินคดีตามกฎหมายต่อไป
6. จังหวัดกาฬสินธุ์ นายศุภศิษย์ กอเจริญยศ ผู้ว่าราชการจังหวัดกาฬสินธุ์ เป็นประธานในพิธีปล่อยแถวในการออกปฏิบัติการจัดระเบียบสังคมในช่วงเทศกาลปีใหม่ 2566 ณ บริเวณหน้าศาลากลางจังหวัดกาฬสินธุ์ (หลังเก่า) โดยมี นายธวัชชัย รอดงาม และนายสําเริง ม่วงสังข์ รองผู้ว่าราชการจังหวัดกาฬสินธุ์ นายธนภัทร ณ ระนอง ปลัดจังหวัดฯ นายสุเทพ ชัยวัฒน์ นายอําเภอเมืองฯ นายโรมรัก ภูหวล ป้องกันจังหวัดฯ และกลุ่มงานความมั่นคง ที่ทําการปกครองจังหวัดฯ บูรณาการร่วมกับ กอ.รมน. จังหวัดฯ ตํารวจภูธรจังหวัดฯ สํานักงานจังหวัดฯ ป้องกันและบรรเทาสาธารณภัยจังหวัดฯ สาธารณสุขจังหวัดฯ สรรพสามิตจังหวัดฯ แรงงานจังหวัดฯ สวัสดิการและคุ้มครองแรงงานจังหวัดฯ จัดหางานจังหวัดฯ และประชาสัมพันธ์จังหวัดฯ ออกตรวจสถานบริการและสถานประกอบการที่คล้ายกับสถานบริการ ในพื้นที่อําเภอเมืองจังหวัดกาฬสินธุ์ จํานวน 7 แห่ง โดยเน้นย้ําเรื่องความปลอดภัยของสถานที่ การก่ออาชญากรรม การค้ามนุษย์ แรงงานต่างด้าว ยาเสพติดและสิ่งผิดกฎหมาย พร้อมสุ่มตรวจปัสสาวะพนักงาน และผู้ใช้บริการ ผลปรากฏว่าไม่พบสารเสพติด และไม่พบผู้กระทําความผิดกฎหมาย เหตุการณ์ทั่วไปปกติ
“กระทรวงมหาดไทย เดินหน้าอย่างมุ่งมั่นในการทําสงครามกับยาเสพติดทุกชนิดด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น โดยใช้ทุกกลไกภาคีเครือข่ายในพื้นที่ ลงพื้นที่ลุยกวาดล้างผู้กระทําความผิดอย่างแข็งขัน พร้อมทั้งนําผู้หลงผิดเข้ารับการบําบัดรักษา เพื่อคืนคนดีให้กับสังคม ให้กับครอบครัว และหมั่นลงพื้นที่ติดตามผลการรักษาอย่างต่อเนื่อง เพื่อไม่ให้ปัญหายาเสพติดเป็นปัจจัยทําลายคนบริสุทธิ์อีก อันจะทําให้ลูกหลานของพวกเราทุกคนอยู่ในสังคมได้อย่างเป็นปกติสุข พร้อมทั้งได้กําชับผู้ว่าราชการจังหวัด นายอําเภอ กํานัน ผู้ใหญ่บ้าน สร้างการรับรู้ประชาสัมพันธ์หมายเลขติดต่อในการแจ้งเบาะแส โดยเฉพาะอย่างยิ่งสายด่วนศูนย์ดํารงธรรม 1567 และหมายเลขที่ติดต่อหน่วยงานที่เกี่ยวข้องในพื้นที่ได้อย่างสะดวก มีเจ้าหน้าที่สแตนบายพร้อมเข้าดําเนินการตามเบาะแสตลอด 24 ชั่วโมง เพื่อให้พี่น้องประชาชนสามารถจดจําและติดต่อได้ง่าย อันเป็นการอํานวยความสะดวกและเป็นการเพิ่มช่องทางการมีส่วนร่วมในการช่วยกันดูแลความสงบเรียบร้อยของบ้านเมือง” นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้าย
#WorldSoilDay #วันดินโลก #soilswherefoodbegins #Soils4Nutrition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood